Diari Oficial de la Generalitat Valenciana


Sumari del DOGV 9607, del 31-05-2023 (2023/5852)

Anunci de la proposta d'inici de procediment de declaració de la prescripció de deutes, amb la Federació Hotelera de la Comunitat Valenciana (FHCV).
----------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5852


Organisme emissor
:   Turisme Comunitat Valenciana

Tipus de document
:   Anunci

Anunci de la proposta d'inici de procediment de declaració de la prescripció de deutes, amb la Federació Hotelera de la Comunitat Valenciana (FHCV). [2023/5852]  
Antecedents de fet  
Primer  
  
La Resolució de 19 de juliol de 2011, de la Conselleria de Turisme, Cultura i Esport i presidenta de l'Agència Valenciana del Turisme, per la qual es concedeixen ajudes en matèria de turisme, convocades per la Resolució de 2 de febrer de 2011, va concedir sengles subvencions a l'esmentada federació, de les quals un correspon al capítol IV per import de 15.000 € (subvenció 142-553-11) i l'altra correspon al capítol VII per import d'11.444,82 € (subvenció 141-396-11), segons detall que s'indica en el quadre següent:  
Segon  
Després de les justificacions pertinents, en data 29 de novembre de 2011 es va reconéixer l'obligació de pagament de l'import de la subvenció 142-553-11, i es va realitzar un primer pagament parcial per import d'11.174,11 €, i la resta (3.825,59 €) va quedar pendent de pagament. Quant a la subvenció 141-396-11, es minora el seu import en 8.235,55 € a conseqüència de la seua justificació indeguda, i es reconeix en data 29 de novembre de 2011 una obligació de pagament d'un import de 3.209,27 €, per la qual cosa el deute pendent de pagament en relació amb aquestes ajudes va pujar a 7.034,86 €, sense que fins a hui s'haja produït cap reclamació per part de la Federació o dels seus legítims drethavents.  
  
Tercer  
Vist l'informe d'inici del procediment de la prescripció dels deutes amb l'FHCV, signat en data 10 de maig de 2023, que exposa i informa sobre el compliment dels requisits exigits en la normativa per a la tramitació del corresponent expedient de prescripció de deutes i, conseqüentment, de l'anul·lació de saldos comptables corresponents als documents 9929 i 10692, per imports de 3.825,59 € i 3.209,27 € dels capítols 4 i 7, respectivament, i d'acord amb els següents  
  
  
Fonaments de dret  
  
Primer  
La Llei 1/2015, de 6 de febrer, d'hisenda pública, del sector públic instrumental i de subvencions, en l'article 23, apartat 1.b, disposa que «excepte allò que s'estableix per lleis especials, prescriuran als quatre anys (…) el dret a exigir el pagament de les obligacions ja reconegudes o liquidades, si no fora reclamat pels creditors legítims o els seus drethavents. El termini es comptarà des de la data de notificació del reconeixement o liquidació de la respectiva obligació.  
  
Segon  
L'article 19 del Decret 77/2019, de 7 de juny, del Consell, de regulació del procediment de gestió del pressupost de la Generalitat, és el precepte que regula el procediment de prescripció establit en l'article 23 de la Llei 1/2015 per a una obligació reconeguda, el pagament de la qual no s'haja realitzat.  
  
Tercer  
D'acord amb l'article 33, apartat 2.e, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, «a la persona titular de la direcció li corresponen les funcions següents: (…) Formular propostes d'acord i de resolució a la Presidència, al Comité de Direcció i al Comité Estratègic de Gestió, en assumptes de la seua competència i l'aprovació de les quals competisca a aquests últims.  
Es proposa:  
  
Primer  
Declarar la prescripció i anul·lació dels saldos corresponents dels documents comptables 9929 i 10154, per import de 3.825,59 € i 3.209,27 € dels capítols 4 i 7, respectivament.  
  
Segon  
A fi d'evitar una notificació infructuosa, tal com s'estableix en l'article 44 de la Llei 39/2015, d'1 d'octubre, del procediment administratiu comú de les administracions públiques, notifiqueu aquesta proposta en el Diari Oficial de la Generalitat Valenciana (DOGV), i atorgueu la corresponent audiència als interessats legítims perquè en un termini de deu dies hàbils des d'aquesta es puguen personar en la seu de Turisme Comunitat Valenciana (carrer de la Democràcia, núm. 77, 48657 València - Ciutat Admtva. 9 d'Octubre, torre 2), per a accedir a l'expedient i/o formular, si escau, les al·legacions que consideren convenients.  
  
  
València, 23 de maig de 2023. El director general de Turisme: Herick Campos Arteseros.